Den nye store investering kommer fra den svenske returemballagegigant Svenska Retursystem. Brüels kerneområde er emballagehåndtering og udstyr til håndtering af returemballage. Ordren fra Sverige er på et bæredygtigt vaske- og håndteringsanlæg til et ny site i Helsingborg. I Hjørring får Brüel mere og mere at se til, fordi der bliver mere og mere fokus på miljøvenlige løsninger. De senere års stigende fokus på klima, miljø og hygiejne får stadig flere fødevarekæder til at skifte fra engangskasser over til de vaskbare og dermed bæredygtige plastkasser. Brüels divisionsdirektør Tomas Torp forventer, at virksomhedens vækst vil fortsætte i de kommende år og understreger, at miljøfokus er et vigtigt konkurrenceparameter i kampen om kunderne.

Referat:
Maskinproducenten Brüel International i Hjørring har fået en ordre på 70 millioner kroner fra Sverige.